Vita:A helyesírási szabályzat 12. kiadásának változásai

message: basszus, eddig tényleg külön kellett írni a lágytojást meg a pornófilmet? azért látszik, hogy tud normális lenni az Akadémia, hogy jóváhagyják a teljesen elterjedt alakot (pedig milyen büszke voltam, hogy helyesen tudom a nyitva tartást :D) remélem, ez nem azt jelenti, hogy kezdhetünk edzeni a „muszály” elfogadására is :D Alensha 2015. december 6., 20:28 (CET)

message: A paraolimpia → paralimpia nem helyesírási változás, hanem másik szó. A NOB nem tűrhette, hogy a paraolimpiát is olimpiának hívják, mert az degradálja az "igazi" olimpia szentségét, és átnevezték egy ilyen mesterséges névre. Bináris ide Kelt: Wikipédia,  2015. december 7., 00:14 (CET)
thread_title:  Paralimpia 

message: Nem egészen értem hogy mit jelent szövegesen a 3-0  megfelelője: nullás; három nullás győzelem. Miért szerepel külön "nullás;" majd "három nullás"? Ez nem elírás? JSoos vita 2016. január 9., 15:05 (CET)
Az a nullás szóbokrához tartozó példa egy gyakran előforduló esetre. Először az alapszó, utána a csatlakozó kifejezés, pontosvesszővel elválasztva. Számjegyekkel pedig szintén ott van a helyes alak: 3-0-s (azaz nem nullaás, mint a szakaszcímben, hanem nullás). Bináris ide Kelt: Wikipédia,  2016. január 9., 15:10 (CET)
Megvilágosodtam!  Köszönöm! JSoos vita 2016. január 9., 16:33 (CET)
thread_title:  3-0 -ás győzelem 

message: Tartalmazza a példatár? – Pagony foxhole 2016. január 12., 11:34 (CET)
replies: text: Csak ennyi van benne: húg 21., húga; unokahúg; Juliska húgom 164. Utána már Victor Hugo jön. --Tacsipacsi vita 2016. január 12., 17:32 (CET)
Köszönöm. Pedig volt szó róla az előmunkálatok idején, a bura/búrával együtt. – Pagony foxhole 2016. január 12., 17:36 (CET)
thread_title:  húgica/hugica 

message: A PDF-fájl hibás példa (pontosabban nem az ott tárgyalt CD-lemez, HIV-vírus stb. típusú esetre példa), ugyanis a PDF = "portable document format", és nem pedig "file" a vége (vö.: https://hu.wikipedia.org/wiki/Portable_Document_Format).
Tudom, hogy a PDF jelentheti magát a fájlt is (jelentéstapadás) – ahogy pl. a Wikin is ez van a balmenüben: "Letöltés PDF-ként" –, de ez még mit sem változtat azon, hogy a PDF-fájl nem CD-lemez típusú szerkezet.
(Egyelőre törlöm, aztán majd kiderül...)
– Márkó vita 2016. március 16., 21:51 (CET)
thread_title:  PDF 

message: Jó lenne valamilyen formában említeni, hogy megengedőbb lett a szótagszámlálás szabálya, hiszen a korábbi fogalmazás („a hat szótagnál hosszabb többszörös összetételeket […] többnyire kötőjellel tagoljuk a két fő összetételi tag határán”) helyett a 12. kiadásban már ez olvasható: „[…] kötőjellel tagolhatjuk […]”. Ugyanakkor nem teljesen világos a jelenlegi szabályozás, hiszen egyrészt az enyhülés nincs említve az új kiadás változásjegyzékében, másrészt a szótári rész az érintett szerkezeteket továbbra is csak egyféleképpen hozza, aminek megfelelően pl. a könyvritkaság-gyűjtemény továbbra is csak kötőjellel helyes, míg pl. a megváltozott helyesírású, jelenleg a kivételek közé sorolt valószínűségszámítás mindig egybeírandó, noha a vonatkozó szabály azt sugallja, hogy a könyvritkasággyűjtemény és a valószínűség-számítás is elfogadható alakok.  mi a véleményed? – ✮ Einstein2 vitalap 2017. január 15., 17:27 (CET)
Tudtommal nem enyhült a szabály, csak a megfogalmazás lett más. A szabály csak annyiban változott, hogy az -i most már nem számít külön elemnek. Ettől független dolog, hogy egypár konkrét szó írásmódját – az elterjedt használatra tekintettel, esetleg revízió, újragondolás nyomán – megváltoztatták, így most már például a valószínűségszámítás csak kötőjel nélkül egybeírt formában helyes. (Jó lenne, ha lehetne ezekről teljes körű listánk…) Ádám ✉ 2017. január 15., 21:31 (CET)
thread_title:  Szótagszámlálás